OBAVIJEST  ŠKOLSKOG SPORTSKOG SAVEZA GRADA ZAGREBA
Poštovani,
 
 kao što smo par puta spominjali od ove školske godine, sukladno Zakonu o sportu i Pravilniku o zdravstvenim pregledima sportaša, učenici koji sudjeluju u našim natjecanjima moraju imatu važeće uvjerenje o zdravstvenoj sposobnosti. 
 
 Sukladno članku 7. stavak 4. Pravilnika o zdravstvenim pregledima sportaša za učenike koji nisu u sustavu klupskog sporta liječnički pregled obavljaju doktori školske medicine.
 (4) Doktori medicine specijalisti školske medicine obavljaju preglede za učenike koji sudjeluju u natjecanjima u sustavu školskog sporta.
Sukladno članku 7. stavak 6. Pravilnika o zdravstvenim pregledima sportaša za učenike koji imaju važeći liječnički pregled za sudjelovanje u klupskom sportu isti važi i za natjecanja u sustavu školskoga sporta.
 (6) Ukoliko učenik koji sudjeluje u natjecanjima u sustavu školskoga sporta ima važeći pregled za pojedini sport obavljen u zdravstvenoj ustanovi, trgovačkom društvu koja obavljaju djelatnost medicine rada i sporta ili u specijalističkoj ordinaciji sportske medicine i specijalističkoj ordinaciji medicine rada i sporta iz stavka 1. ovoga članka, isti mu vrijedi i za natjecanja u sustavu školskoga sporta.
Uvjerenja o zdravstvenoj sposobnosti sportaša/učenika sukladno Pravilniku vrijede 12 mjeseci.
Liječnički pregledi kod liječnika školske medicine su besplatni za učenike.
 

 


